Anwar Ibrahim

Dato' Seri Utama Haji Anwar Ibrahim (Jawi: انوار بن ابراهيم; pilotutuliyo 10 Agustus 1947) yito tawu ngota politisi lo Malaysia, menjabat lali Perdana Menteri Malaysia inggidu taawunu 2022. Tiyo lohulata mohihewo lowali oposisi to'u tiyo pilopoluwaliyo le Mahathir Mohamad lonto UMNO to taawunu 1998. Lapatiyo ma'o te Anwar lohutu partai bohu tanggula Partai Keadilan Rakyat (PKR) u lowali dalalo reformasi to Malaysia.
Anwar Ibrahim lomuntata karier politikliyo lowali anggota Organisasi Kebangsaan Melayu Bersatu (UMNO) sambe ode punjuru lo karier lowali Wakil Perdana Menteri Malaysia pimpinan Perdana Menteri Mahathir Mohamad.

To taawunu 1999, tiyo lololimo divonis hukumani penjara ode tuduhan korupsi wawu sodomi; Mahkamah Federal Malaysia lopobatali nga'amila tuduhan botiya wawu tiyo bilebasiyaliyo to taawunu 2004. Lapato pilocatiliyo lonto UMNO, tiyo lopotihulo partai bohu tanggula Partai Keadilan Rakyat, lowali partai oposisi to malaysia, wawu tiyo taa lowali ta'uwa lo koalisi oposisi Pakatan Rakyat wawu Pakatan Harapan.

 Reformasi wawu lohutu Partai Keadilan 
Diila lohihewo to'u lapato pilocati le Mahathir Mohamad, te Anwar Ibrahim wolo tawu hedukungiya oliyo lopotihu'o gerakan Reformasi. Timongoliyo hipohutuwa aksi unjuk rasa molawani pamarenta u maa lohihewo dihu-dihu olo Barisan Nasional.

Gerakan Reformasi botiya lo'ohasili lopotihulo partai bohu, partai multi-etnis u tanggu-tanggula Partai Keadilan Nasional (KEADILAN).
To taawunu 1999, KEADILAN loheluma wolo Partai Islam Se-Malaysia wawu Partai Tindakan Demokratik to delomo mohutu koalisi Barisan Alternatif to delomo upaya limongoliyo mobaliya wolo koalisi Barisan Nasional.

To Agustus 2003, KEADILAN wawu ngotayade damango Partai Rakyat Malaysia maa lotituwawu lowali Partai Keadilan Rakyat (PKR) u ta'u-ta'uwa olo dile le Anwar Ibrahim, tanggula ti Wan Azizah Wan Ismail lojabati lali presiden partai. PKR lo'otapu hasili mopiyohu to pemilu 2008, lo'ohama 31 kadera to Dewan Rakyat Malaysia wawu lowali partai oposisi u damango.
To taawunu botiya olo, PAS, DAP wawu PKR lopobubari koalisi Barisan Alternatif wawu maa lopobohu lowali koalisi Pakatan Rakyat.

 Ilambungu lo Olongiya wawu bilebasiliyo 
Pakatan Rakyat bilubariliyo wawu te Anwar Ibrahim ilulungiyo to tutupa. Ta hepodukungiya oliyo lopotihulo koalisi bohu tanggula Pakatan Harapan wawu lolunggo'a ole Anwar Ibrahim lowali ta'uwaliyo openu tiyo onggo to tutupa.
Koalisi botiya lonto DAP, PKR qawu partai pecahan PAS, AMANAH wawu lapata'o maa iloduhenga mayi lo BERSATU wawu Mahathir Mohamad ode delomo koalisi. 

Koalisi botiya lo'owali lolilide Barisan Nasional u ta'u-ta'uwa ole oleh Najib Razak to pemilu 2018 (GE14). Lapato pembentukan pemerintahan bohu, Anwar Ibrahim lo'otapu ambungu lonto Olongiya lo malaysia wawu bilebasiyaliyo lonto tutupa 16 Mei 2018. Tiyo yironcanaliyo motowoliya wwole Mahathir mowali Perdana Menteri to wakutu u maa tilantu limongoliyo wawu maa silatujuwa lo Pakatan Harapan to'u diipa GE14.

 Tutumulo 
Anwar Ibrahim pilotutuliyo to Cherok Tok Kun, Bukit Mertajam, Pulau Pinang pada 10 Agustus 1947.07 Agustus 2008, "Mampukah Anwar membuat 'come-back'?"  Hafizah Kamarudin, Bernama Tiyamoliyo, Ibrahim Abdul Rahman hemokalaja lowali pajule to rumah sakit wawu lapata'o lo gabungiya ode politik lowali anggota parlemen lonto UMNO untuk daerah pemilihan Seberang Perai Tengah inggidu 1959 sambe didu leehulo'o to pemilu 1969 ilodehe lo tawu lonto Partai Gerakan Rakyat Malaysia (GERAKAN).

Tiiloliyo tanggula ti Che Yan Hamid Hussein asali lonto Bukit Mertajam, Pulau Pinang, taa buwa ngota aktif to UMNO, terutamanya to organisasi lo mongobuwa, Pergerakan Wanita UMNO.Alias Muhammad (1994), p. 177 To'u onggo kiki'o te Anwar layito hetiyangoliyo ode acara perkumpulan Wanita UMNO woliloliyo.

Anwar losikola mayi to sikola dasar tanggula Sekolah Kebangsaan Stowell, Bukit Mertajam, Pulau Pinang. Lapata'o tiyo maa lohumbuta ode sikola menengah to Maktab Melayu Kuala Kangsar lonto 1960 sambe 1966 wawu layito aktif to Persatuan Bahasa Melayu. To taawunu 1967, Anwar lohumbuta pendidikan molanggato to Universitas Malaya, Kuala Lumpur. Ia lololimo gelar sarjana to Fakultas Sastra Bahasa Melayu.

 Ngongala'a 
Ibrahim Abdul Rahman, tiyamo le Anwar Ibrahim yito politisi senior Organisasi Kebangsaan Melayu Bersatu (UMNO) wawu lowali mayi anggota parlemen. Jiwa politik liyamoliyo botiya lotuhutayi odele Anwar, sambe tiyo maa lowali anggota lo UMNO to taaawunu 1982. Anwar Ibrahim lonika wolo ta buwa ngota taa pilotutuliyo to Singapura, tanggula ti Wan Azizah Wan Ismail, 26 Februari 1980. Timongoliyo lo'otapu wala'a mongobuwa limo lota wawu taa lola'i ngota. Tanggulo wala'iyo ti Nurul Izzah, Nurul Nuha, Mohd Ehsan, Nurul Ilham, Nurul Iman, wawu Nurul Hana. Wala'iyo taa mohuhula lodudu'a oliyo ode dunia politik wawu lowali anggota parlemen lonto Partai Keadilan Rakyat (PKR).

 Referensi 

Dalala:Tawu